PAUB KOJ COV CAI

Kev Sib Cais Txog Cov Neeg Tsis Yog 

Pojniam Txivneej thiab Qhov Yog 

Pojniam Txivneej

OFCCP OFCCP Tiv Thaiv Koj Kom 

Tsis Pub Raug Cais Raws Kev Tsis 

Yog Pojniam Txivneej thiab Qhov Yog 

Pojniam Txivneej

Lub Chaw Haujlwm ntawm Tsoomfwv Txoj Haujlwm Cog 

Lus Ua Raws / The Office of Federal Contract Compliance 

Programs (OFCCP) yuam siv Tsab Ntawv Xaj 11246, raws 

li tau hloov kho, uas yog txwv tsoomfwv cov tuam txhab 

koom tes nrog thiab cov tuam txhab me koom tes nrog 

kom tsis pub muaj kev sib cais rau cov neeg ua haujlwm 

thiab kev ntiav neeg ua haujlwm raws li qhov lawv tsis 

yog pojniam txivneej los yog qhov yog pojniam txivneej. 

1. OFCCP teev lub ntsiab lus ntsig txog kev 

tsis yog pojniam txivneej thiab qhov yog 

pojniam txivneej li cas? 

“Kev Tsis Yog Pojniam Txivneej” ntsig txog tus neeg uas 

muaj lub cev, kev hlub, thiab/lossis lub siab xav txawv li 

cov neeg uas yog pojniam los yog txivneej ib yam thiab/

lossis cov uas tsis yog ib yam. Cov piv txwv ntawm cov 

tsis yog pojniam txivneej suav nrog cov tsis ua pojniam 

txivneej (lossis sib txawv pojniam txivneej), lesbian, gay, 

thiab bisexual.

Lub ntsiab lus “qhov yog pojniam txivneej” ntsig txog ib 

qho kev txaus siab rau qhov yog pojniam txivneej ntawm 

tus kheej. Nws yuav yog thiab tsis yog rau kev xam tias 

yog pojniam txivneej thaum yug, thiab tej zaum kuj yuav 

tsis ua rau lwm tus neeg pom.

2. Kev sib cais raws yog tsis yog pojniam txivneej 

thiab qhov yog pojniam txivneej yog dab tsi? 

Kev sib cais ntiav ua haujlwm uas feem ntau pom muaj 

qhov uas tus tswv ntiav neeg ua haujlwm ua rau koj, 

thaum yog ib tus neeg ua haujlwm lossis ib tus neeg thov 

ua haujlwm, tsis tau txais kev mob siab rau vim yog koj 

qhov tsis yog pojniam txivneej lossis qhov yog pojniam 

txivneej. Kev sib cais tuaj yeem tshwm sim qhov uas tus 

tswv ntiav neeg ua haujlwm zoo li tsab cai saib xyuas 

kev ncaj ncees lossis cov txheej txheem muaj qhov cuam 

tshuam tsis zoo rau cov neeg ua haujlwm lossis cov neeg 

thov ua haujlwm vim yog qhov lawv tsis 

yog pojniam txivneej lossis qhov yog 

pojniam txivneej. 

3. Kuv cov cai yog dab tsi?

Koj muaj cai ua haujlwm hauv qhov chaw 

haujlwm uas tsis pub muaj kev sib cais, suav 

nrog kev ua phem, vim qhov koj tsis yog 

pojniam txivneej lossis qhov yog pojniam 

txivneej. Koj tsis tuaj yeem raug ua phem, txo 

qib, laij tawm, them nyiaj tsawg, tsis txais ua 

haujlwm, lossis lwm yam kev ua phem tsis 

nyiam vim qhov koj tsis yog pojniam txivneej 

lossis qhov yog pojniam txivneej. Lwm yam 

ntxiv, cov neeg cog lus nrog TSIS TUAJ YEEM: 

• Nug cov neeg ua haujlwm lossis cov neeg thov 

ua haujlwm txog ib co ntaub ntawv lossis kev 

qhia txog tus kheej uas lawv tsis nug txhua lwm 

tus neeg cov neeg ua haujlwm lossis cov neeg 

thov ua haujlwm, suav nrog cov ntaub ntawv kev 

kho mob ntsig txog qhov lawv yog pojniam txivneej;

• Tsis pub cov neeg ua haujlwm thiab cov neeg thov 

ua haujlwm siv chav dej uas haum rau qhov lawv 

yog pojniam txivneej;

• Ua phem rau cov neeg ua haujlwm thiab cov neeg 

thov ua haujlwm vim yog lawv qhov tsis yog 

pojniam txivneej lossis qhov yog pojniam txivneej;

• Tsis kam muab cov kev pab rau cov neeg uas yog 

pojniam lossis txivneej ib yam sib txi ua txij 

nkawm raug kev cai lij choj ib yam li cov kev pab 

uas lawv tau muab rau cov txij nkawm uas tsis 

yog pojniam txivneej ib yam; lossis 

• Tsis kam muab cov kev pab rau cov ua khub hauv pab 

pawg lossis cov koon nyob ua ke uas yog pojniam 

txivneej ib yam raws li lawv tau muab rau lwm cov neeg 

koom nyob ua ke uas tsis yog pojniam txivneej ib yam.

4. OFCCP tiv thaiv leej twg? 

OFCCP tiv thaiv cov cai ntawm cov neeg ua haujlwm thiab 

cov neeg thov ua haujlwm ntawm cov tuam txhab uas ua 

lag luam nrog Tsoomfwv. Qhov no suav nrog cov neeg ua 

haujlwm ntawm txhab nyiaj txiag, cov tuam txhab thev 

naus laus zis xovtooj, nqaij qhwv nqaij, cov chaw tso 

khoom, cov chaw tsim khoom, cov chaw teev ntaub 

ntawv nyiaj txiag, thiab cov tuam txhab tsim vaj tse, nrog 

rau lwm yam. 

200 CONSTITUTION AVENUE NW | WASHINGTON, DC 20210 | tel: 1-800-397-6251 | TTY: 1-877-889-5627 | www.dol.gov/ofccp
5. Kuv yuav ua li cas yog kuv ntseeg tias kuv 

tus tsev ntiav neeg ua haujlwm muaj kev sib 

cais txog kuv vim qhov kuv tsis yog pojniam 

txivneej lossis qhov yog pojniam txivneej? 

Koj tuaj yeem sau ib daim ntawv foob nrog OFCCP yog 

tias koj xav tias koj raug cais ntawm chaw haujlwm 

lossis thaum thov ua haujlwm. Koj tsis tas yuav tsum 

paub tseeb tias koj tus tswv ntiav neeg ua haujlwm yog 

tsoomfwv tus neeg koom tes nrog lossis cov chaw koom 

tes nrog me txhawm rau sau ntawv foob.

6. Kuv yuav sau ntawv foob mus rau OFCCP li cas?

Koj tuaj yeem sau ntawv foob kev sib cais uas yog:

• Sau kom tiav thiab xa daim ntawv foo hauv online hla 

OFCCP tus Web site;

• Tuaj sau kom tiav daim ntawv foos ntawm OFCCP lub 

chaw haujlwm; lossis

• Muab xa hauv ntawv, xa email, lossis fev daim ntawv 

foos sau tiav mus rau OFCCP lub chaw haujlwm hauv 

cheeb tsam uas suav nrog thaj chaw uas muaj qhov kev 

sib cais tshwm sim.

Muaj daim ntawv foos hauv online ntawm http://

www.dol.gov/ofccp/regs/compliance/pdf/pdfstart.

htm thiab muaj ua daim ntawv ntawm txhua OFCCP 

lub chaw haujlwm. Txhawm rau nrhiav lub chaw 

haujlwm nyob ze koj tshaj plaws, mus saib cov npe 

hauv online ntawm OFCCP lub chaw haujlwm ntawm 

http://www.dol.gov/ofccp/contacts/ofnation2.htm. 

Koj yuav tsum nco ntsoov kos npe koj daim ntawv foos 

foob sau tiav. Yog tias koj tsis ua li ntawv, OFCCP yuav 

saib xyuas koj daim ntawv foob tab sis OFCCP tus kws 

tshawb nrhiav qhov tseeb yuav hais kom koj kos npe rau 

daim ntawv foos thaum lub sij hawm xam phaj tshuaj 

xyuas. Cov ntawv foob txog kev sib cais raws li haiv 

neeg, cev nqaij daim tawv, kev ntseeg, pojniam txivneej, 

cov tsis yog pojniam txivneej, qhov yog pojniam 

txivneej, lossis lub tebchaws yug yuav tsum sau ntawv 

nyob hauv 180 hnub txij hnub tau txais daim ntawv foob, 

tshwj tsis yog tau ntxiv lub sij hawm foob raws qhov 

muaj laj thawj. Ib lub sij hawm 180-hnub thov rau daim 

ntawv foob kev sib cais rau kev sib tham, nthuav tawm, 

lossis cov lus nug txog kev them nyiaj.

7. Puas yog kuv tus tswv ntiav ua haujlwm tuaj 

yeem ua pauj, txo qib, lossis tsis mob siab rau 

vim qhov kuv tau sau ntawv foob tsis txaus siab?

Tsis yog. Nws yog ib qho txhaum cai rau koj tus tswv 

ntiav ua haujlwm qhov kev ua pauj rau koj lossis lub 

chaw haujlwm sau ntawv foob lossis cov neeg koom 

tshawb nrhiav qhov tseeb. OFCCP cov kev cai tiv thaiv 

koj kom tsis pub raug ua phem, kev khuj, ua phem, quab 

yuam, lossis ua pauj rau qhov tau siv koj cov cai foob. 

8. Puas yog kuv tuaj yeem sau ntawv foob kev 

sib cais nrog tag nrho ob qho OFCCP thiab Pab 

Pawg Ua Haujlwm Saib Xyuas Vaj Huam Sib 

Luag Kev Ntiav ua Haujlwm Equal Employment 

Opportunity Commission (EEOC)?

Yog, yog tias koj sau ntawv foob mus rau tag nrho ob qho 

OFCCP thiab EEOC, koj daim ntawv foob yuav raug tshawb 

nrhiav qhov tseeb. Hauv qee qhov piv txwv, OFCCP thiab 

EEOC yuav xaiv ua haujlwm ua ke los tshawb nrhiav qhov 

tseeb ntawm koj daim ntawv foob, OFCCP feem ntau 

khaws cov ntawv foob ntsig txog tsoomfwv cov chaw 

haujlwm koom tes nrog uas foob ke sib cais raws tus neeg 

qhov tsis yog pojniam txivneej lossis qhov yog pojniam 

txivneej. OFCCP kuj tseem khaws cov ntawv foob txog 

tsoomfwv cov chaw haujlwm koom tes nrog uas pom tias 

muaj feem xyuam nrog kev sib cais uas cuam tshuam 

txog pab pawg neeg ua haujlwm lossis cov neeg thov ua 

haujlwm, thiab cov kev sib cais no yog cuam tshuam txog 

kev xiam oos qhab lossis yog qub tub rog. Feem ntau, 

OFCCP khaws cov ntawv foob cuam tshuam txog tsoofwv 

cov chaw haujlwm koomm tes nrog uas tau sib cais raws li 

qhov ib tus neeg thov txog, tham txog, lossis nthuav tawm 

kev them nyiaj. 

9. Yuav muaj dab tsi tshwm sim yog tias muaj qhov 

pom tias kuv tau raug sib cais kev ua haujlwm?

Koj yuav tau txais qhov kev hais daws uas muab koj tso 

rau txoj haujlwm koj yuav tau ua yog tias tsis muaj qhov 

kev sib cais tshwm sim. Koj yuav tau txais kev ntiav ua 

haujlwm, nce qeb, rov qab zoo li qub, lossis rov raug xaiv. 

Koj yuav tsum tau txais kev them nyiaj rov qab, them nyiaj 

ua ntej, them nyiaj nce ntxiv lossis qee cov cuam tshuam 

txog qhov kev hais daws no. Tsis tas li ntawv xwb, yog tias 

OFCCP pom tias tsoomfwv cov chaw koom tes nrog lossis 

cov chaw koom tes nrog me muaj kev sib cais, OFCCP 

tuaj yeem yuav txwv lub tuam txhab lossis muab tshem 

tawm ntawm kev cog lus tsis pub muaj kev cog lus nrog 

tsoomfwv yav tom ntej lossis tsis pub muaj cov kev cog lus 

tam sim no lossis thim cov kev cog lus. 

Yog xav paub ntxiv:

the u.s. department of labor

Office of Federal Contract Compliance Programs

200 Constitution Avenue, NW

Washington, D.C. 20210

1-800-397-6251

TTY: 1-877-889-5627

www.dol.gov/ofccp

Thov nco tseg tias cov ntaub ntawv no tau muab ntau cov ntsiab lus. Nws 

tsis muaj lub hom phiaj rau tsab kev cai lij choj thiab cov cai ntsig txog txoj 

haujlwm uas piav qhia hauv no.

Muab kho tshiab Lub Cuaj Hli Ntuj 2016

200 CONSTITUTION AVENUE NW | WASHINGTON, DC 20210 | tel: 1-800-397-6251 | TTY: 1-877-889-5627 | www.dol.gov/ofccp